Talið er að rekja megi banaslys sem varð í mars 2018 á Lyngdalsheiðinni til þess að ökumaður fólksbíls hafi sofnað undir stýri eða misst athyglina frá akstri bílsins með þeim afleiðingum að bílnum var ekið yfir á rangan vegarhelming og í veg fyrir vörubíl sem kom úr gagnstæðri átt . Hollenskt par lést í árekstrinum . Slysið varð síðdegis þann 8. mars 2018 . Nissan fólskbifreið , bílaleigubíl , var ekið vestur Lyngdalsheiðarveg . Á sama tíma var Man vörubifreiðekið austur Lyngdalsheiðarveg . Skömmu áður en bifreiðarnar mættust á veginum var Nissan bifreiðinni ekið yfir miðlínu vegarins og yfir á rangan vegarhelming í veg fyrir Man vörubifreiðina . Ökumaður vörubílsins nauðhemlaði en áreksturinn var óumflýjanlegur . Í skýrslu Rannsóknarnefndar samgönguslysa segir að áreksturinn hafi verið mjög harður og kastaðist fólksbifreiðin yfir á vegöxlina fyrir umferð í vestur og vörubifreiðin stöðvaðist utan vegar , hægra megin miðað við akstursátt . Slysið varð á Lyngdalsheiði . Mynd / Loftmyndir Tvennt var í fólksbílnum , hollenskt par á ferð um Ísland . Létust þau bæði í slysinu . Ökumaður vörubílsins slapp án meiðsla og farþegi í vörubílnum hlaut minniháttar meiðsli . Við rannsókn slyssins kom ekkert fram sem skýrt gæti hvers vegna fólksbifreiðinni var ekið yfir á öfugan vegarhelming . „ Aðstæður voru góðar og staða sólar með þeim hætti að ekki er talið að hún hafi hugsanlega skert sýn ökumanns Nissan bifreiðarinnar . Sennilega hefur ökumaður bifreiðarinnar sofnað eða misst athygli frá akstri bifreiðarinnar af öðrum ástæðum , “ segir í skýrslu nefndarinnar . Ekkert kom fram um ástand bílsins sem skýrt gæti orsakir slyssins . Við bíltæknirannsókn kom hins vegar fram að hjólbarðar Nissan bifreiðarinnar fullnægðu ekki kröfum sem gerðar eru í gerðarlýsingu bifreiðarinnar um burðarþyngd á hjólbarða . Ekki er þó talið að þetta atriði hafi tengst orsökum slyssins . Engu að síður er því beint til bílaleigunnar sem leigði bílinn út að gera ráðstafanir til þess að bifreiðar í hennar eigu séu búnar hjólbörðum sem uppfylla kröfur framleiðanda um burðarþyngd . Erlendir ferðamenn , karl og kona , létust í árekstri vörubifreiðar og fólksbifreiðar á Lyngdalsheiðarvegi í dag .